Rreshteri Bergdahl në trajtim mjekësor 
Zyrtarët e ushtrisë po konfirmojnë se Bergdahl u largua nga njësia me vullnetin e tij dhe disa thonë se ai duhet të përgjigjet
Zyrtarët amerikanë morën në mbrojtje vendimin e tyre për shkëmbimin e një ushtari amerikan tashmë të liruar nga talebanët me pesë të burgosur që mbaheshin në Guantanamo. Por ata që kanë shërbyer përkrah rreshterit Bowe Bergdahl thonë se ai e braktisi vetë pozicionin e tij, pasi ishte i zhgënjyer nga lufta. Anëtarë të personelit ushtarak që e njihnin Bergdahlin, i cili u zhduk afro pesë vjet më parë në moshën 23 vjeçare, thonë se ndërsa po kryente shërbimin si roje, ai braktisi armët dhe u largua nga pozicioni. Disa thonë se ai duhet të përgjigjet për veprimet e tij. Zyrtarët e ushtrisë po konfirmojnë se Bergdahl u largua nga njësia me vullnetin e tij, por shtojnë se nuk e dinë se përse. Ushtari amerikan që u mbajt peng në Afganistan për gati pesë vjet, u dërgua në një spital ushtarak amerikan në Landstuhl të Gjermanisë. Mjekët do të vlerësojnë gjendjen e tij për t'i dhënë kurën e nevojshme. Ata thonë se do ta vazhdojnë trajtimin e tij mjekësor me ritmet që i përshtaten gjendjes së tij. Prindërit e reshterit Bergdahl, Bob dhe Jani, i dhanë disa këshilla të birit gjatë një konference shtypi në shtetin Idaho, ku banojnë. tha zonja Bergdahl. " tha i ati i rreshterit të liruar. Talebanët në Afganistan e liruan reshterin Bergdahl të shtunën si pjesë e një shkëmbimi robërish. Ai u shkëmbye me pesë ekstremistë që mbaheshin në burgun ushtarak në Guantanamo të Kubës. Të pestë u dërguan në Katar, i cili shërbeu si ndërmjetës në negociatat. Republikanët e opozitës, duke përfshirë senatorin John McCain, thanë se janë të kënaqur për lirimin e rreshterit Bergdahl, por kritikojnë administratën Obama për ato që sipas tyre ishin negociata me terroristët. " tha senatori McCain. Republikanët akuzojnë gjithashtu administratën se ka shkelur ligjin për të njoftuar Kongresin kur negociohet një shkëmbim të burgosurish. Por Sekretari amerikan i Mbrojtjes Chuck Hagel tha se Kongresi nuk mund të informohej, sepse zyrtarët shqetësoheshin se kjo do ta vinte në rrezik jetën e rreshterit. Ai tha se SHBA kanë detyrimin për t'i sjellë trupat në atdhe nga fusha e betejës. Talebanët e kapën rreshterin Bergdahl pesë vjet më parë në rrethana që ende nuk janë të qarta.